Har du travlt med at komme på arbejde onsdag morgen, er det en rigtig god idé at undgå E45 ved Aalborg. Her har et par trafikuheld givet problemer og lange køer fra morgenstunden. På Twitter skriver Nordjyllands Politi, at der er sket et uheld mellem afkørsel 30 Støvring N og afkørsel 29 Svenstrup. Her er en vognbane spærret, så bilister skal sænke farten, når de passerer stedet. Både politi og beredskab er på stedet for at rydde op - et arbejde, der ifølge Vejdirektoratet nok vil vare frem til midt på formiddagen. Også i sydgående retning på E45 - mellem Th. Sauers Vej og Aalborg C er der tabt nogle tagsten på vejen. Det spærrer i hvert fald ét af sporene.

Referat:
Et færdselsuheld og tabte tagsten giver kø og langsom trafik på E45 ved Aalborg.